Selektor i igrači, rođeni u Srbiji, bili su prethodna dva dana izloženi strahovitim pritiscima iz iz Beograda

Ljubiša Tumbaković neće voditi reprezentaciju Crne Gore večeras protiv Kosova, saznaju "Vijesti"!

U timu neće biti ni Mirka Ivanića i Filipa Stojkovića, fudbalera Crvene zvezde.

Selektor i igrači, rođeni u Srbiji, bili su prethodna dva dana izloženi žestokim pritiscima iz Beograda, koji su dolazili iz navijačko-klupskih struktura.

Politika je pobijedila fudbal, Tumbaković vjerovatno više neće ni biti selektor reprezentacije.

Čovjek iz Beograda, vrhunski profesionalac, trener koji je vodio i stvarao velike igrače, našao se pred izazovom sa kakvim se nije sreo u karijeri.

Nakon svega kroz šta je prošao minula dva dana, a znajući da ga isto čeka i pred gostovanje u Prištini, odluka da ne bude na klupi večeras, a, po svemu sudeći, i ubuduće, prilično je razumljiva.

Kao što je i razumljiva i odluka Stojkovića i Ivanića da odustanu, iz nefudbalskih razloga, a ni svojom voljom.

Na klupi neće biti ni Tumbakovićev prvi pomoćnik Saša Janković, a ekipu će voditi Miodrag Džudović i Dragoje Leković.

U sastavu će se naći Adam Marušić, Marko Simić i Vukan Savićević.

Vijesti

//=BANNER("Single below article")?>